"Oraatoreis" paljastavad oma inimlikku palet kaks säravat riigimeest. Veiderdavad ja mängivad, kõnelevad ja kardavad, eksperimenteerivad ja eksivad. "Oraatoreid" mängitakse ühel teatriõhtul  koos Johannes Veski lavastusega "Avangardist"; Veski töö mõjub selgema ja efektsemana, seetõttu võib "Oraatorite" peidetum sõnum varjule jäädagi. Tagantjärele tundub, et sõna relvana kasutavad riigimehed ajasid telgitagustes möllates sedasama inimsuse ja elu asja.